En 26-årig kvinde er sigtet for seksuelt misbrug af flere børn i Vendsyssel. Kvinden fremstilles i grundlovsforhør i retten i Hjørring onsdag klokken 11.00.

Den 26-årige kvinde er ifølge TV2/Nords oplysninger i familie med de børn, som hun har udsat for seksuelt misbrug. Oplysningerne om sagen er stadig meget sparsomme, men der er i følge oversigten fra retten tale om en sigtelse for anden kønslig omgang end samleje. Ifølge anklager Peter Rask er der formentlig er flere anholdelser på vej, og derfor vil han af hensyn til den videre efterforskning begære dobbelt lukkede døre i grundlovsforhøret. Sagen har ifølge TV2/Nords oplysninger ikke tilknytning til hverken sagen fra Rebild, som kom frem tirsdag eller den såkaldte Ny Brønderslev-sag, hvor fire mænd fra Vendsyssel i øjeblikket sidder varetægtsfængslet for misbrug af blandt andet en 11-årig pige.